google/wiki40b huggingface dataset:
Estadistikang deskriptibo

Ang estadistikang deskriptibo o estadistikang paglalarawan ang disiplina ng paglalarawan ng mga pangunahing katangian ng isang kalipunan ng mga datos. Ito ay itinatangi mula sa estadistikang imperensiyal sa kadahilanang ang estadistikang deskriptibo ay naghahangad na ibuod ang isang sampol sa halip na magkaroon ng kaalaman tungkol sa populasyon na ang sampol ay pinaniniwalaang kumakatawan. Ang ilang mga pagsukat na karaniwang inilalarawan upang ilarawan ang isang hanay ng datos ang sentral na kagawian na kinabibilangan ng mean, median at mode at mga sukat ng pagkakaiba o pagkalat na kinabibilangan ng standard deviation, kurtosis at skewness.
Luciano Pavarotti

Si Luciano Pavarotti, Cavaliere di Gran Croce OMRI (pagbigkas sa wikang Italyano: [luˈtʃano pavaˈrɔtti]; 12 Oktubre 1935 – 6 Setyembre 2007) ay isang Italyanong operatikong tenor na tumawid sa popular music. Siya ay nagrecord ng mga kompletong opera at mga indibidwal aria na nakilala sa buong mundo sa kahusayan at ganda ng kanyang tono lalo na sa itaas na rehistro at naging isa sa pinakamagaling na tenor ng ika-20 siglo.
Bilang bahagi ng The Three Tenors, si Pavarotti ay nakilala sa kanyang mga konsiyertong ipinalabas sa telebisyon. Siya ay kilala sa kanyan gmga pagawit at pagganap sa mga bel canto opera, pre-Aida Verdi at mga gawa ni Puccini gaya ng La bohème, Tosca, at Madama Butterfly. Si Pavarotti ay kilala rin sa kanyang charity sa ngalan ng mga refugee at Red Cross at iba pa. Siya ay namatay sa kanser sa pancreas noong 6 Setyembre 2007.
Teknolohiyang pang-impormasyon

Ang teknolohiyang pangkabatiran, tinatawag ding teknolohiyang pang-impormasyon, teknolohiya ng kabatiran, o teknolohiya ng impormasyon (Ingles: Information Technology, na dinadaglat bilang IT) ay ang pagaaral, pagdidibuho, pagbubuo, paglilingap o pangangasiwa ng mga sistemang pangkabatiran na nakabatay sa kompyuter. Hinggil ito lalong-lalo na sa pag-gamit ng kompyuter at software upang baguhin, tipunin, ingatan, iproseso, ipadala at tanggapin ang mga kabatirang elektorniko sa pamamagitan ng matatag at siguradong pamamaraan.
Malawak ang saklaw ng teknolohiyang pangkabatiran kaya naman iba't-ibang tungkulin ang maaaring gawin ng mga taong bihasa rito. Ang pangangasiwa ng mga datos, pagsasaayos ng network, pagbubuo ng mga kompyuter, pagdidibuho ng database at software at pati na rin ang pamamahala ng mga buong sistemang pangkabatiran ay ilan lamang sa mga tungkuling ito.
Ang teknolohiya ng impormasyon ay nababagay sa mga makabagong teknolohiyang gumagamit ng pagpoproseso sa de-kuryenteng paraan at bumabasa ng mga impormasyong ang mga enkriptor (na sa Ingles ay encryptor) lamang ang makababasa at makaiintindi, tulad ng mga kompyuter, cellphone, at iba pa. Sa kasalukuyan, ginagamit ang mga salita sa pagtuturo sa mga kolehiyong nagtuturo ng mga bagay na gumagamit ng de-kuryenteng pagpoproseso at sa iba't ibang kagamitang gumagamit ng ganitong uri ng teknolohiya.
Otama, Fukushima

Ang Otama ay isang munisipalidad sa Prepektura ng Fukushima.
Lungsod ng Acre

Ang Lungsod ng Acre ay isang lungsod sa Israel.
Lalawigan ng Govi-Altai

Ang Govi-Altai ay isang probinsiya sa bansang Mongolia.
Gustavo Munguía

Si Gustavo Munguía ay isang artista sa Mehiko.
Aspin

Pangalan

Ang pangalan na "askal" ay isang portmanteau ng Tagalog na nagmula sa asong kalye o "dog ng kalye" dahil ang mga aso ay karaniwang nakikita sa mga lansangan. Ang Philippine Animal Welfare Society (PAWS) ay nagmungkahi ng alternatibong termino na aspin, maikli para sa asong Pinoy (Pinoy dog) marahil upang maiwasan ang stigma na kaugnay sa terminong "askal".  Sa Cebuano, ang mga asong gansa ay tinawag na irong Bisaya, na literal na nangangahulugang "dog ng Visayan" o "katutubong aso" (tandaan na ang salitang "Bisaya" ay hindi malinaw na nangangahulugang "Bisaya" ngunit ito ay isang terminong nauukol sa mga tao at hayop na katutubong Halimbawa, ang "manok bisaya" ay nangangahulugang isang lahi ng manok na katutubong sa isang lokalidad), na nagpapahiwatig na ang mga ito ay hindi naisip na isang asong halu-halo na tulad ng mga walang-ninyong mga mongrero na walang purong mga ninuno.  Ito ay mula lamang sa isang pananaw ng Bisayan dahil ang Irong Bisaya ay hindi naiiba sa karakter o pisikal na hitsura mula sa iba pang mga Askals na matatagpuan sa buong kapuluan ng Pilipinas. Sa pisikal, ang mga aso ay may "lahat ng mga hugis, kumpigurasyon at sukat."

Appearance

Ang coat ay maaaring maikling buhok o magaspang. Ang mga kulay ng sako ay mula sa Black, Brown, White (karaniwang), Pula (bihirang), Brindle, Grey, at Cream. Ang mga lugar ay karaniwang matatagpuan sa base ng buntot at sa likod sa semi circular fashion. Ang snout kung minsan ay lumilitaw na itim kung ang kulay ng amerikana ay kayumanggi. Ang buntot ay kadalasang gaganapin mataas at ang tainga ay maaaring tumbahin, semi-tumbahin o ganap na tumuturo paitaas. Ang istraktura ng buto ng isang katutubong Askal ay nasa hanay ng daluyan, hindi kailanman mabigat tulad ng sa Rottweilers.
Metro Retail Stores Group

Ang Metro Retail Stores Group Inc. ay isang kompanya ng retail na nakahimpilan sa Mandaue sa Cebu.
Atsushi Tsutsumishita

Si Atsushi Tsutsumishita (堤下 敦 Tsutsumishita Atsushi, Setyembre 9, 1977 -) ay isang artista at komedyante sa bansang Hapon. Siya ay kinakatawan ng Yoshimoto Creative Agency.
Mieko Kawakami

Si Mieko Kawakami 川上 未映子 ay isang nobelista at mang-aawit mula sa bansang Hapon. At siya ay isang makata at artistang babae. Siya ay isinilang sa Lungsod ng Osaka sa 29 Agosto 1976. Siya rin noong 2008, ay iginawad ang pinakamataas na pampanitikan award "Akutagawa Prize" sa bansang Hapon.
Sangedevarkoppa

Sangedevarkoppa ay isang nayon sa Dharwad district sa timog-kanluran ng estado ng Karnataka, Indya.
Hino, Tokyo

Ang Hino ay isang lungsod sa Tokyo Prefecture, bansang Hapon.
Air Defense Identification Zone

Ang Air Defense Identification Zone (ADIZ) ay ang himpapawirin sa ibabaw ng kalupaan at katubigan kung saan ang pagkakakilanlan, kinaroroonan, at kontrol ng isang sibilyang aircraft ay kinakailangan sa interes ng pambansang seguridad. Higit ang lawak nito sa himpapawiring sakop ng isang bansa upang bigyan ng karagdagang panahon ang isang bansa na makatugon kung saka-sakaling sa dayuhang kalaban ang isang aircraft. Ang kapangyarihang magtatag ng ADIZ ay hindi iginagawad ng isang pandaigdigang tratado o ipinagpapabawal ng pandaigdigang batas, at walang pandaigdigang lupon ang namamahala nito.
Itinatag ng Estados Unidos ang unang ADIZ pagkatapos na pagkatapos ng Ikalawang Digmaang Pandaigdig. Makaraan ang naganap na insidente noong Setyembre 11, 2001, kung saan ginamit ang komersiyal na sibilyang aircraft upang makapangwasak nang malawakan, nakita ang kahalagahan ng ADIZ bilang isang pamamaraan upang maghanda o makontrol ang isang dayuhang aircraft sa pagpasok sa kanilang teritoryo. Sa ngayon, may 20 bansa at rehiyon na ang may naturang sona, ang Canada, India, Hapon, Pakistan, Norway at United Kingdom, Republikang Bayan ng Tsina, Timog Korea, Taiwan, Estados Unidos, Sweden, Iceland at iba pa. Ang Rusya at Hilagang Korea ay may mga kani-kanila ring di-opisyal na ADIZ. Karaniwang sinasakop lamang ng mga naturang sona ang mga di-pinagtatalunang teritoryo, hindi rin nito sinasaklaw ang mga dayuhang aircraft na walang balak na pumasok sa himpapawiring nasasakupan ng isang bansa, at hindi rin ito nagsasapawan.
Hindi dapat ikalito ang Air defense zones sa mga Flight Information Region (FIR) na ginagamit upang pangasiwaan ang trapiko sa himapapawid. Iba ang FIR sa kadahilanan na ito ay ang mga itinatag na lugar upang mapadali ang trapiko sa himpapawid at upang pangasiwaan din ito.
Lex Luthor

Si Lex Luthor ay isang kathang-isip na karakter ng DC Comics.
Siberia

Ang Siberia o Sibir’ (Siriliko: Сибирь) ay isang malawak na rehiyon ng Rusya at hilagang Kazakstan na halos bumubuo ng buong Hilagang Asya.
Shinjitsu no Shuki BC-kyu Senpan Kato Tetsutaro: Watashi wa Kai ni Naritai

Ang Shinjitsu no Shuki BC-kyu Senpan Kato Tetsutaro: Watashi wa Kai ni Naritai ay isang palabas sa telebisyon sa bansang Hapon.
Meshwork

Ang Meshwork ay ang pangalan ng pang-apat na album ng bansang Aleman na X Marks the Pedwalk.
Denton, Texas

Ang Denton ay isang lungsod sa Texas, Estados Unidos.
Candice Liu

Si Candice Liu ay isang artista sa Taiwan.
Zoraida Gómez

Si Zoraida Gómez ay isang artista sa Mehiko.
Munting Heredera

Ang Munting Heredera ay isang palabas sa telebisyon sa Pilipinas ng GMA Network.
Flash Elorde

Si Gabriel Elorde na lalong kilala bilang "Flash" Elorde ay ipinanganak noong Marso 25, 1935 sa Bogo, Cebu. Siya ay nagmula sa isang mahirap na pamilya.
Si Elorde ay nakaabot lamang ng ikatlong baitang ng elementarya. Siya ay nagtrabaho bilang tagapulot ng bola sa bolingan (ingles: bowling) at bukod dito, sa kanyang murang edad ay naranasan niyang magtrabaho sa konstruksiyon.
Ang kanyang pagiging boksingero ay nagsimula nang siya ay turuan ng kanyang kaibigang si Lucio Laborle na isa ring dating boksingero. Dahil sa masigasig na matuto at matupad ang mga pangarap, mabilis na natutuhan ni Flash ang mga natatanging paraan sa larangan ng boksing. Ang kanyang pagsisikap ay nagbunga nang makamit niya ang unang karangalan noong 1951. Dito ay tinalo niya si "Kid" Gonzaga sa ikaapat na duwelo sa pamamagitan ng desisyong "Technical Knock-Out". Noong Marso 16, 1960, tinalo naman niya si Harold Gomes sa ikapitong duwelo at dito niya nakamit ang korona sa pagiging "Junior Lightweight." Magmula noon ay sunudsunod na ang kanyang pagwawagi bilang isang propesyonal na boksingero sa iba't ibang kategorya.
Halos ang buong buhay ni Flash ay ginugol niya sa pagiging isang boksingero. Nagsimula ito nang siya ay 17 taong gulang pa lamang. Dala lamang ng pagtanda kung kaya't siya ay nagretiro. Subali't sa kanyang pagreretiro ay nakatala na ang kanyang mga karangalang naiambag sa bansang Pilipinas sa larangan ng boksing.
Si "Flash" ay binawian ng buhay noong Enero 2, 1985 sa sakit sa baga.
Sora Izumikawa

Si Sora Izumikawa ay isang mang-aawit mula sa bansang Hapon.
Lhasa

Ang Lungsod ng Lhasa ay isang lungsod sa Nagsasariling Rehiyon ng Tibet sa bansang Tsina.
Ortogonalidad

Ang ortogonalidad(orthogonality) ay nangyayari kung ang dalawang bagay ay nagbabago ng independiyente(hindi nakadepende ang pagbabago ng isa sa isa), hindi magkaugnay(uncorrelated) o perpendikular.
Sa matematika, ang dalawang bektor ay ortogonal kung sila ay perpendikular sa isa't isa o ang dalawang ito ay bumubuo ng tamang anggulo(right angle).
Luis Asistio

Si Luis Aquino Asistio ay isang politiko sa Pilipinas.  Kilala siya sa palayaw na "Baby."
Pilote

Ang pilote ay isang malalim na pundasyon. Karaniwan ginagamit ang pilote kapag ang lupang pagtatayuan ng gusali o istruktura ay mahina o hindi angkop para sa mababang uri ng pundasyon. Ginagamit din ito kung ang lupa ng pagtatayuan ng istruktura ay maaaring matangay ng erosyon.
Mayroong dalawang uri ng pilote. Maaaring ito ay ibinabaon o hinuhulma/hinuhukay. Ang pilote na ibinabaon ay inihahanda na bago pa man ito gamitin. Maaaring ito ay gawa sa konkreto o kaya naman ay sa bakal. Ang piloteng ito ay ibinabaon sa lupa gamit ang makinang pile driver. Sa kabilang banda, ang piloteng hinuhulma naman ay ginagawa lamang mismo sa lugar kung saan ito ilalagay. Binubuo ito sa pamamagitan ng paghuhukay muna sa lupa kung saan ito kailangan ilagay. Ang laki ng hukay ay batay na rin sa kung ano ang kailangan. Pagkatapos nito ay lalagyan ito ng bakal na suporta at saka ibubuhos ang konkreto.
May kani-kaniyang mga kalakasan at kahinaan ang dalawang uri ng piloteng ito. Ang piloteng ibinabaon ay mas maliit kaysa sa piloteng hinuhulma. Subalit dahil din dito, mas malaki ang kapasidad ng piloteng hinuhulma kumpara sa piloteng ibinabaon. Kung presyo naman ang titingnan, mas mahal ang paggamit ng piloteng ibinabaon kung ikukumpara sa paggamit ng piloteng ibinabaon. Lubhang napakaingay ng paggawa ng pundasyon kung piloteng ibinabaon ang gagamitin kaya mahirap itong gamitin kung madami nang mga taong nakatira sa paligid ng istrukturang itinatayo.
Ang pagpili ng kung anong uri ng pilote ang gagamitin ay batay na rin sa kung ano ang sitwasyon sa lugar at pati ang badyet na nakalaan dito. Nagkakaroon din ng papel sa pagpili ng uri ng piloteng gagamitin ang mismong istruktura na gagawin. Para sa mga mas maliliit ng gusali, kadalasang mas mainam ang mga piloteng ibinabaon at para naman sa mas malalaking istruktura ang piloteng hinuhulma.
Nagagawang dalahin ng pilote ang bigat ng isang istruktura sa pamamagitan ng paggamit ng lakas o kakayahan ng lupa kung saan ito nakapatong at gayundin ang kiskisan sa pagitan ng lupa at kahabaan ng pilote.
Joe Inoue

Si Joe Inoue ay isang mang-aawit mula sa bansang Hapon.
Louisville, Kentaki

Ang Louisville ay ang pinakamataong lungsod ng Kentaki, Estados Unidos.
Higasyikurume, Tokyo

Ang Higashikurume ay isang lungsod sa Tokyo Prefecture, bansang Hapon.
324 Bamberga

Ang 324 Bamberga ay isang planetang hindi pangunahin.
Star Circle Teen Quest

Ang Star Circle Teen Quest ay isang palabas sa telebisyon sa Pilipinas ng ABS-CBN.
Robert Boyle

Si Robert Boyle (25 Enero 1627 – 31 Disyembre 1691) ay isang pilosopong makakalikasan noong ika-17 daantaon. Isa rin siyang kimiko, pisiko, at imbentor. Ipinanganak sa Lismore, County Waterford, Irlanda, nakikilala rin siya dahil sa kaniyang mga sulatin na pangteolohiya.
Bagaman ang kaniyang pananaliksik ay malinaw na mayroong mga pinag-ugatan mula sa tradisyon pang-alkimiya, malawak na itinuturing si Boyle sa kasalukuyan bilang ang unang modernong kimiko, kung kaya't isa siya sa mga tagapagtatag ng modernong kimika, at isa mga tagapagsimula ng modernong eksperimental ng metodong siyentipiko. Higit na nakikilala siya dahil sa batas ni Boyle, na naglalarawan sa ugnayang katumbas na pabaligtad na nasa pagitan ng presyong ganap (absolute pressure) at bolyum ng isang gas, kapag ang temperatura ay pinananatili sa loob ng isang sistemang nakasara. Kabilang sa mga nagawa niya ang The Sceptical Chymist na tinatanaw bilang isang aklat na "panulukang bato" (sa diwa ng pagiging isang "haligi" o "sandigan") ng larangan ng kimika.

Larangan

Noong nasa kabataan pa si Robert Hooke, naging trabahador siya ni Boyle bilang isang tagagawa ng mga instrumentong pang-agham at bilang isang katulong sa larangan. Nagpatuloy silang nagtutulungan noong panghawakan ni Hooke ang mga eksperimento sa Samahang Royal.
Ang pangunahing pinagtuonan ni Boyle noong siya ay nabubuhay pa ay ang pananaliksik na pang-agham. Sumali siya sa isang pangkat na tinawag bilang "Dalubhasaang Hindi Nakikita". Kabahagi siya ng pangkat na nagtatag ng Samahang Royal noong 1660.
Bagaman isa siyang alkimista, si Boyle ay isa ring modernong kimiko. Naging mahalaga ang kaniyang aklat na The Sceptical Chymist (1661) sa kasaysayan ng kimika.

Sa relihiyon

Bilang direktor ng East India Company, naglaan si Boyle ng malaking halaga ng salapi sa pagtataguyod ng pagpapalaganap ng Kristiyanismo sa Silangan. Liberal siyang nag-ambag sa mga samahang misyonero at sa mga gastusin ng pagsasalinwika ng Bibliya o mga bahagi nito papunta sa sari-saring mga wika.
Sinuportahan ni Boyle ang patakaran na ang Bibliya ay dapat na maging nasa wika ng mga tao, na kabaligtaran ng patakaran na nasa wikang Latin lamang ng Simbahang Katoliko Romano noong kaniyang kapanahunan.
Dagwood Bumstead

Si Dagwood Bumstead ay isang pangunahing tauhan sa matagal nang lumalabas na comic strip ni Chic Young na pinamagatang Blondie. Una siyang lumitaw sa komiks noong panahon bago ang ika-17 ng Pebrero ng 1933.
531 Zerlina

Ang 531 Zerlina ay isang planetang hindi pangunahin.
2013 Krisis sa Lungsod ng Zamboanga

Impormasyon mula sa Kaalaman

Ayon sa Sandatahang Lakas ng Pilipinas, sila ay nakatanggap ng impormasyon na ang MNLF ay magsasagawa ng malawakang operasyon sa Zamboanga tatalong araw bago ang aksidente. Ayon sa kanilang tagapagsalita na si Col. Ramon Zagala, nagpakalat ng mga tauhan ang MNLF sa barangay ng Rio Hondo, Sta. Barbara, Mariki at Sta. Catalina. Ayon sa paunang-ulat ang grupo ng MNLF ay pumasok sa mga barangay ng walang mga armas at noong gabi bago ang insidente nagsimulang gumamit ng aramas ang MNLF sa Rio Hondo.

Ibang bansa

 Malaysia – itinaas ng kapulisan ng Malaysia ang seguridad sa kanilang mga hangganan kasunod ng kaguluhan sa Zamboanga.
Kailangan Ko'y Ikaw

Ang Kailangan Ko'y Ikaw ay isang palabas sa telebisyon sa Pilipinas ng ABS-CBN.
Bangkong Pandaigdig

Ang World Bank ("Bangkong Pandaigdigan"), ay isang sabansaang bangko na nagbibigay ng tulong pananalapi at teknikal sa mga bansang umuunlad para sa mga programang pangkaunlaran (tulad ng mga tulay, kalsada, paaralan, atbp.) na may layunin ng pagbababa ng kahirapan. Ang World Bank ay naiiba sa Pangkat ng World Bank na dating binubuo ng Bangkong Sabansaan para sa Muling Pagtatayo at Kaunlaran (IBRD) at ang Kapisanan ng Kaunlarang Sabansaan (IDA). Samantala ang huli ay nakisama sa mga entitad na ito sa karagdagan ng tatlong iba pa.
Ang World Bank ay pormal na itinatag noong 27 Disyembre 1945, kasabay ang ratipikasyon ng kasunduang Bretton Woods. Ang konsepto nito ay likas na isinasaisip sa Kumperensiya sa Monetaryo at Pananalapi ng Mga Nagkakaisang Bansa. Pagkatapos ng dalawang taon, nakapaglabas ng Bangko ng unang pautang: $250 angaw sa bansang Pransiya para sa muling pagbangon pagkatapos ng digmaan, ang pangunahing sadlakan ng mga gawain ng Bangko noong katatapos ng Ikalawang Digmaang Pandaigdig.
Sa mahabang panahon, ang panig ng "kaunlaran" ng mga gawain ng Bangko ay nakapagkunwa ng malaking sapi ng pagpapautang, bagama't ito'y nananatiling kasama sa muling pagtatayo pagkatapos ng labanan, kasabay sa muling pagtatayo pagkatapos ng mga likas na malaking kapinsalaan, tugon sa mga kagipitang makatao at mga pagbabalik sa kapaki-pakinabang na pangangailangan para sa mga nasalanta ng labanan kung saan nadamay ang mga umuunlad at pagpapalit na ekonomiya. May mga puna sa mga bunga ng "panukalang pangkaunlaran" ng World Bank na napupunta lamang sa katiwalian at sa malawakang pagsasamantala ng mga korporasyon na nabibigyan ng mga monopolyo ng mga yaman ng umuunlad na bansa.
Honorato Aquino

Si Honorato Aquino ay isang politiko sa Pilipinas.
412 Elisabetha

Ang 412 Elisabetha ay isang planetang hindi pangunahin.
1478 Vihuri

Ang 1478 Vihuri ay isang planetang hindi pangunahin.
Gabriela Goldsmith

Si Gabriela Goldsmith ay isang artista sa Mehiko.
Fritz Ynfante

Si Fritz Ynfante ay isang artista sa Pilipinas.
Bulebar Mel Lopez

Kasaysayan

Itinayo ang lansangan sa lupang tinambak (reclaimed land) na tinawag na Tondo Foreshoreland, naitambak noong dekada-1950 bilang bahagi ng isang panukala ng pamahalaan na pagpapalawak at pagpapaganda ng mga pasilidad ng pantalan ng Maynila. Kalaunan, ito ang naging resettlement site para sa libu-libong mahihirap na pamilyang urban na ginawang isa sa mga pinakamalaking pook ng mga squatter sa Timog-Silangang Asya. Ang mismong daan ay itinayo sa pagitan ng 1976 at 1979 bilang bahagi ng Proyektong Manila Urban Development ng administrasyon ni dating Pangulong Ferdinand Marcos.
Noong Enero 2017, inihain ni Lito Atienza, dating alkalde ng Maynila at kasalukuyang kinatawan ng Buhay Party-List, ang isang panukalang batas sa Kapulungan ng mga Kinatawan ng Pilipinas na naglalayong palitan ang pangalan ng Daang Marcos sa Mayor Gemiliano Lopez Boulevard (Bulebar Mayor Germiliano Lopez), bilang pagkilala sa yumaong alkalde ng Maynila na si Mel Lopez. Noong Abril 2019, nilagdaan ni Pangulong Rodrigo Duterte ang Batas Republika Blg. 11280 na opisyal na binabago ang pangalan ng lansangan sa Mel Lopez Boulevard.

Ruta

Nagsisimula ang Bulebar Mel Lopez sa Bilog ng Anda sa sangandaan ng Abenida Andres Soriano bilang karugtong ng Daang Bonifacio (dating Calle Malecón) sa Pantalan ng Maynila. Tatawid ito sa Ilog Pasig sa pamamagitan ng Tulay ng Roxas at tutumbukin nito ang Abenida Recto sa San Nicolas. Tutungo ito pahilagang-kanluran patungong Pier 4 ng Hilagang Daungan ng Maynila bago bumaluktot pahilaga papuntang Moriones at Don Bosco sa Tondo. Dadaan ito sa silangan ng buong terminal complex ng Hilagang Pantalan ng Maynila at aalis ng Baryo Magsaysay papuntang Baryo Vitas paglampas ng Kalye Capulong. Mamaya, tatawid ito sa ibabaw ng sapang Estero de Vitas at papasok sa pook ng Balut ng Tondo kung saan matatagpuan ang dating tambakan ng mga basura na Smokey Mountain. Nagtatapos ang lansangan sa Tulay ng Estero de Marala (Estero de Sunog Apog)
Sa hilaga ng estero, durugtong ang Bulebar Mel Lopez sa tinambak (reclaimed) na hugnayan ng pantalang pangingisda ng Navotas kalinya ng Bulebar North Bay bilang Daang Radyal Blg. 10 (Radial Road 10). Nagtatapos ang R-10 sa Tulay ng Bangkulasi sa ibabaw ng Bambang ng Bangkulasi bago lumiko ang daan pasilangan bilang Daang C-4 ng Daang Palibot Blg. 4 na tutungo pasilangan sa Malabon at Timog Caloocan.
Boro

Ang borough /bo·row/ ay isang kahatiang administratibo sa sari-saring mga bansa. Sa prinsipyo, tumutukoy ang borough sa isang bayang namamahala ng sarili bagaman, sa aktuwal na pagpapalakad, malawakan ang pagkakaiba-iba sa opisyal na paggamit ng salita. Sa Estados Unidos, katumbas o kahalintulad ito ng isang bayan o munisipyo.
Noong mga panahong midyibal, mga maliit na pamayanan ang mga borough na may ilang kakayahang mamahala ng sarili. Partikular na pangkaraniwan ang mga borough sa Inglatera, Alemanya, at Scotland. Sa Inglatera midyibal, mayroon ding karapatan ang mga borough na maghalal ng mga kasapi ng parlamento. Pinaniniwalaang ang The Borough o "Ang borough" sa Southwark, London ang orihinal na borough na pinagmulan ng lahat ng iba pang mga sumunod na borough.
Sa kalimitan, isang isang bayan ang isang borough na may sariling pamahalaang lokal. Subalit, sa ilang mga lungsod, isa itong kabahaging kahatian o subdibisyon ng isang lungsod, katulad ng London, New York, Toronto, Montreal, at iba pa.) Sa ganitong mga kaso, normal na may limitadong kapangyarihan nakalaan sa mga ito, na nagmula sa pamahalaang pampook ng lungsod, o wala silang kahit na anumang mga kapangyarihan. Sa ilang partikular na mga panahon, hindi nagkaroon ang Londres ng pamahalaan na para sa pangkabuoan ng lungsod, at ang mga borough ang pinakapangunahing bahagi o yunit ng pamahalaang lokal para sa mga Londonero o taga-Londres.
Sa ibang mga lugar, katulad ng Alaska, hindi nangangahulugan ang borough ng pagiging isang kabayanan, kundi isang buong rehiyon. Sa Australya, nangangahulugan itong isang bayan na kasama ang nakapaligid na pook, katulad ng Borough ng Queenscliffe.
Umiiral ang mga borough sa United Kingdom, partikular na sa Inglatera at Northern Ireland, sa mga lalawigan ng Quebec sa Canada, sa ilang mga estado ng Estados Unidos, sa Israel, at dating umiiral rin sa New Zealand.
Agua Bendita

Ang Agua Bendita (literal na "banal na tubig" mula sa wikang Kastila) ay isang palabas sa ABS-CBN sa Pilipinas na tumugma sa pagdiriwang ng 60 Pinoy Soap Opera. Gumanap dito si Andi Eigenmann bilang Agua/Bendita.
Mga labing Omo

Ang mga labing Omo ang kalipunan ng mga fossil na hominid na natuklasan sa pagitan ng 1967 at 1974 sa mga lugar na Omo Kibish sa Ilog Omo sa Omo National Park sa timog-kanlurang Ethiopia.
Ang mga butong ito ay natuklasan ng pangkat siyentipiko mula sa Kenya National Museums na pinangasiwaan ni Richard Leakey at iba pa. Ang mga labi mula sa Komoya's Hominid Site (KHS) ay tinawag na Omo 1 at ang natagpuan sa Paul's Hominid Site (PHS) ay tinawag na Omo 2.
Ang mga bahagi ng mga fossil ang pinakamaagang inuri ni Leakey na Homo sapiens. Noong 2004, ang mga patong na heolohiko sa palibot ng mga fossil ay pinetsahan at ang mga may akda ay nagkonklud na "ang pagtatantiya ng edad ng mga hominid na Kibish ay 195,000 ± 5,000" na gumagawa sa mga fossil na ito na pinakamatandang alam na fossil ng Homo sapiens. Sa isang artikulo noong 2005 hinggil sa mga labing Omo, isinaad na Nature magazine na dahil sa edad ng mga fossil na ito, ang Ethiopia ang kasalukuyang pinaniniwalaan ng mga siyentipiko na "duyan o pinagmulan ng Homo sapiens".
Adelize Raymundo

Si Adelize Raymundo ay isang politiko sa Pilipinas.